Document ID: /roh_data/filtered/swiss_laws_in_ROH.jsonl.gz/17

170.375

Ordinaziun davart l'indemnisaziun da las expensas e l'acceptaziun da regals

dals 14-01-2003 (versiun dals 01-04-2013)

sa basond sin l'art. 1 al. 1 da l'urden da gestiun per la regenza dal chantun Grischun dals 26 da favrer 1972

relaschada da la regenza ils 14 da schaner 2003

Princips

Art.  1 1 Mintga   commembra   e   commember   da   la   regenza   sco   er   la   chanceliera   u   il chancelier han il dretg da l'indemnisaziun da las expensas che resultan en in connex direct cun lur activitad uffiziala.

2 Regals persunals dastgan vegnir acceptads mo, sch'els èn usitads en la situaziun concreta e na surpassan betg ina tscherta valur. En cas da dubi sto vegnir consultada la regenza.

Definiziuns

Art.  2 1 Sco expensas professiunalas cun dretg d'indemnisaziun valan en spezial:

spesas da viadi;

a)

spesas d'alimentaziun;

b)

spesas da pernottaziun;

c)

custs per indrizs da telecommunicaziun e per lur manaschi;

d)

custs da perfecziunament;

e)

custs per invitaziuns e per regals a terzas persunas en l'interess dal chantun.

f)

2 Regals valan sco usitads, sch'els expriman ina stima generala dal chantun ubain da sia  represchentanta  u  da  ses  represchentant   e  sch'els  na  vegnan  betg  surdads  en connex cun in act uffizial concret. In regal na dastga betg surpassar ina valur da 200 francs. *

Corporate cards

Art.  3 1 Cun resalva da las spesas pauschalas tenor l'artitgel 3a vegnan las expensas da princip pajadas cun ina carta da credit ch'è emessa sin il num dal chantun (corporate card). *

* tabellas da las modificaziuns a la fin dal relasch

1

170.375

2 Cun questa carta paja la chanceliera u il chancelier las expensas da la regenza entira sco er las expensas da la chanzlia chantunala che van a quint dal credit da spesas da la regenza.

3 … *

Spesas pauschalas

Art.  3a * 1 Per expensas pitschnas vegn pajada a las commembras ed als commembers da la regenza ina indemnisaziun pauschala annuala da 2400 francs ed a la chanceliera u al chancelier ina tala da 1200 francs.

2 Tras l'indemnisaziun pauschala èn cumpensadas tut las expensas pitschnas fin a 50 francs per eveniment.

Pajament dals custs e rendaquint

Art.  4 1 Las   commembras   ed   ils   commembers   da   la   regenza   sco   er   la   chanceliera   u   il chancelier pajan las expensas directamain cun la corporate card, cun resalva da las spesas pauschalas tenor l'artitgel 3a. * 2 La   quittanza   da   la   carta   per   l'expensa   fatga   vegn   transmessa   a   la   chanzlia chantunala ensemen cun in simpel formular da rendaquint. * 3 La   chanzlia   chantunala   controllescha   ch'il   rendaquint   e   las   quittanzas   sajan cumplets e correspundian cun ils rendaquints da l'interpresa da cartas da credit. Ella emetta las quittanzas da pajament necessarias.

4 Intschertezzas   rectifitgescha   la   chanzlia   chantunala   cun   la   commembra   u   il commember da la regenza pertutgà. L'artitgel 6 resta resalvà.

Budgetaziun ed infurmaziun

Art.  5 1 Sco indemnisaziun da las expensas vegnan budgetads mintga onn 57 000 francs sin il conto 1100.3170 (indemnisaziuns da viadi e da spesas).

2 La chanzlia chantunala fa mintga onn in rendaquint da las spesas individualas da las commembras e dals commembers da la regenza sco er da las expensas da la chanceliera u dal chancelier e suttametta quest rendaquint a la regenza per laschar prender enconuschientscha. *

Conclus

Art.  6 1 Cun resalva da las disposiziuns davart las finanzas dal chantun Grischun decida la regenza definitivamain davart tut las dumondas d'interpretaziun, da valitaziun e da cudeschaziun en connex cun las expensas da las singulas commembras e dals singuls commembers da la regenza, da la chanceliera u dal chancelier sco er da la regenza entira.

Art.  7 1 Questa ordinaziun entra en vigur retroactivamain il 1. da schaner 2003.

Entrada en vigur

2

170.375

Tabella da las modificaziuns - tenor conclus

Conclus 14-01-2003 19-03-2013 19-03-2013 19-03-2013 19-03-2013 19-03-2013 19-03-2013 19-03-2013

Entrada en vigur 01-01-2003 01-04-2013 01-04-2013 01-04-2013 01-04-2013 01-04-2013 01-04-2013 01-04-2013

Element relasch Art. 2 al. 2 Art. 3 al. 1 Art. 3 al. 3 Art. 3a Art. 4 al. 1 Art. 4 al. 2 Art. 5 al. 2

Modificaziun emprima versiun midada midada aboliziun integraziun midada midada midada

Publicaziun en la CUL - - - - - - - 
3

170.375

Tabella da las modificaziuns - tenor element

Element relasch Art. 2 al. 2 Art. 3 al. 1 Art. 3 al. 3 Art. 3a Art. 4 al. 1 Art. 4 al. 2 Art. 5 al. 2

Conclus 14-01-2003 19-03-2013 19-03-2013 19-03-2013 19-03-2013 19-03-2013 19-03-2013 19-03-2013

Entrada en vigur 01-01-2003 01-04-2013 01-04-2013 01-04-2013 01-04-2013 01-04-2013 01-04-2013 01-04-2013

Modificaziun emprima versiun midada midada aboliziun integraziun midada midada midada

Publicaziun en la CUL - - - - - - - 
4